P6_TA(2005)0130

Sydlig kulmule og jomfruhummer *

Europa-Parlamentets lovgivningsmæssige beslutning om forslag til Rådets forordning om foranstaltninger til genopretning af bestandene af sydlig kulmule og jomfruhummer i Det Cantabriske Hav og ud for den vestlige del af Den Iberiske Halvø og om ændring af forordning (EF) nr. 850/98 (KOM(2003)0818 — C5-0042/2004 — 2003/0318(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2003)0818) [1],

- der henviser til EF-traktatens artikel 37, der danner grundlag for Rådets høring af Parlamentet (C5-0042/2004),

- der henviser til forretningsordenens artikel 51,

- der henviser til betænkning fra Fiskeriudvalget (A6-0051/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

BETRAGTNING 1

(1) Nylig videnskabelig rådgivning fra Det Internationale Havundersøgelsesråd (ICES) har vist, at fiskeridødeligheden for bestandene af sydlig kulmule og jomfruhummer i ICES-afsnit VIII c og IX a har været så stor, at mængden af kønsmodne individer i havet er blevet reduceret så meget, at disse bestande måske ikke længere er i stand til genopbygge sig selv ved formering, og at bestandene derfor er truet af sammenbrud. | (1) Nylig videnskabelig rådgivning fra Det Internationale Havundersøgelsesråd (ICES) har vist, at fiskeridødeligheden for bestandene af sydlig kulmule og jomfruhummer i ICES-afsnit VIII c og IX a, med undtagelse af Cádiz-bugten, har været så stor, at mængden af kønsmodne individer i havet er blevet reduceret så meget, at disse bestande måske ikke længere er i stand til genopbygge sig selv ved formering, og at bestandene derfor er truet af sammenbrud. |

Ændring 2

BETRAGTNING 3

(3) Formålet med planerne er at genopbygge disse bestande til et niveau, der ligger inden for sikre biologiske grænser, inden for fem til ti år. | (3) Formålet med planerne er at genopbygge disse bestande til et niveau, der ligger inden for sikre biologiske grænser, inden for ti år. |

Ændring 3

BETRAGTNING 4A (ny)

| (4 a) Vedtagelse af de nødvendige foranstaltninger til genoprettelse af disse bestande gør det nødvendigt at træffe socioøkonomiske foranstaltninger til at afbøde virkningerne for dem, der berøres af fiskeribegrænsende foranstaltninger. Det er derfor nødvendigt at afsætte tilstrækkelige bevillinger på fællesskabsbudgettet til at imødegå denne situation. |

Ændring 4

BETRAGTNING 5

(5) Tallene for bestandenes absolutte størrelse ifølge STECF's og ICES' vurdering er for usikre til, at de kan anvendes som mål for genopretning, og målene bør udtrykkes i fiskeridødelighed. | udgår |

Ændring 5

BETRAGTNING 6

(6) For at nå dette mål må fiskeridødeligheden styres, så der kan skabes stor sandsynlighed for, at den nedsættes fra år til år. | (6) For at nå dette mål må fiskeridødeligheden styres, så der kan skabes stor sandsynlighed for, at mængderne af kønsmodne individer i havet stiger fra år til år. |

Ændring 6

BETRAGTNING 7

Fiskeridødeligheden kan styres ved, at der indføres en passende metode til fastsættelse af størrelsen af de samlede tilladte fangstmængder (TAC'er) for de pågældende bestande og en ordning, herunder lukkede områder og en begrænsning af antallet af kW-dage, hvorved fiskeriindsatsen i forbindelse med disse bestande begrænses så meget, at det er usandsynligt, at TAC'erne overskrides. | Fiskeridødeligheden kan styres ved, at der indføres en passende metode til fastsættelse af størrelsen af de samlede tilladte fangstmængder (TAC'er) for de pågældende bestande og en begrænsning af fiskeriindsatsen i forbindelse med disse bestande, således at det er usandsynligt, at TAC'erne overskrides. |

Ændring 7

BETRAGTNING 10

(10) Genopretningen af jomfruhummerbestandene kræver, at visse områder, hvor arten formerer sig, beskyttes mod fiskeri. Derfor bør Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer ændres tilsvarende. | udgår |

Ændring 8

ARTIKEL 1, LITRA A

a)den sydlige kulmulebestand i afsnit VIII c og IX a som afgrænset af Det Internationale Havundersøgelsesråd (ICES) | a)den sydlige kulmulebestand i afsnit VIII c og IX a som afgrænset af Det Internationale Havundersøgelsesråd (ICES) med undtagelse af Cádiz-bugten |

Ændring 9

ARTIKEL 1, LITRA C

c)jomfruhummerbestanden i ICES-afsnit IX a. | c)jomfruhummerbestanden i ICES-afsnit IX a med undtagelse af Cádiz-bugten. |

Ændring 10

ARTIKEL 2

Genopretningsplanen har til formål at genoprette de pågældende bestande, så de kommer til at ligge inden for sikre biologiske grænser. | Genopretningsplanen har til formål at genoprette de pågældende bestande, så de kommer til at ligge inden for sikre biologiske grænser i løbet af en tilstrækkelig tidshorisont og i overensstemmelse med oplysninger fra ICES. Det betyder (a)at de bestande, der er omhandlet i artikel 1, litra a), i to på hinanden følgende år, i henhold til de foreliggende videnskabelige oplysninger, skal nå op på en gydebiomasse på 35000 tons kulmule eller inden for en periode på ti år forøge mængderne af kønsmodne individer, således at der opnås værdier på 35000 tons eller derover; dette tal tilpasses i forhold til nye videnskabelige data fra STECF.(b)at de bestande, der er omhandlet i artikel 1, litra b) og c), skal genoprettes i løbet af en periode på ti år, så de kommer til at ligge inden for sikre biologiske grænser. |

Ændring 11

ARTIKEL 5, STK. 1

1. Hvis STECF ud fra den seneste ICES-rapport har anslået fiskeridødeligheden for den sydlige kulmulebestand til over 0,17 pr. år, må TAC'en ikke overstige en fangstmængde, der efter en videnskabelig vurdering foretaget af STECF ud fra den seneste ICES-rapport vil resultere i en nedsættelse på 10% i fiskeridødeligheden i året for TAC'ens anvendelse i forhold til den fiskeridødelighed, der blev anslået for det foregående år. | 1. Hvis STECF ud fra den seneste ICES-rapport har anslået fiskeridødeligheden for den sydlige kulmulebestand til over 0,27 pr. år, må TAC'en ikke overstige en fangstmængde, der efter en videnskabelig vurdering foretaget af STECF ud fra den seneste ICES-rapport vil resultere i en nedsættelse på 10% i fiskeridødeligheden i året for TAC'ens anvendelse i forhold til den fiskeridødelighed, der blev anslået for det foregående år. |

Ændring 12

ARTIKEL 5, STK. 2

2. Hvis STECF ud fra den seneste ICES-rapport har anslået fiskeridødeligheden for den sydlige kulmulebestand til højst 0,17 pr. år, fastsættes TAC'en til en fangstmængde, der efter en videnskabelig vurdering foretaget af STECF ud fra den seneste ICES-rapport vil resultere i en fiskeridødelighed på 0,15 pr. år i året for TAC'ens anvendelse | 2. Hvis STECF ud fra den seneste ICES-rapport har anslået fiskeridødeligheden for den sydlige kulmulebestand til højst 0,27 pr. år, fastsættes TAC'en til en fangstmængde, der efter en videnskabelig vurdering foretaget af STECF ud fra den seneste ICES-rapport vil resultere i en fiskeridødelighed på 0,27 pr. år i året for TAC'ens anvendelse |

Ændring 13

ARTIKEL 7, STK. 1

Begrænsninger af udsvinget i TAC'er 1. I det første år af denne forordnings anvendelse gælder følgende regler: (a)hvis anvendelsen af artikel 5 eller 6 medfører en TAC, der ligger mere end 25% over TAC'en for det foregående år, vedtager Rådet en TAC, som højst ligger 25% over TAC'en for det pågældende årb)hvis anvendelsen af artikel 5 eller 6 medfører en TAC, der ligger mere end 25% under TAC'en for det foregående år, vedtager Rådet en TAC, som højst ligger 25% under TAC'en for det pågældende år. | udgår |

Ændring 14

ARTIKEL 7, STK. 2, INDLEDNING

2. Fra det andet år af denne forordnings anvendelse gælder følgende regler: | 2. Fra det første år af denne forordnings anvendelse gælder følgende regler: |

Ændring 15

ARTIKEL 7, STK. 2, LITRA A

a)hvis anvendelsen af artikel 5 eller 6 medfører en TAC, der ligger mere end 15% over TAC'en for det foregående år, vedtager Rådet en TAC, som højst ligger 15% over TAC'en for det pågældende år | a)hvis anvendelsen af artikel 5 eller 6 medfører en TAC, der ligger mere end 10% over TAC'en for det foregående år, vedtager Rådet en TAC, som højst ligger 10% over TAC'en for det pågældende år |

Ændring 16

ARTIKEL 7, STK. 2, LITRA B

b)hvis anvendelsen af artikel 5 eller 6 medfører en TAC, der ligger mere end 15% under TAC'en for det foregående år, vedtager Rådet en TAC, som højst ligger 15% under TAC'en for det pågældende år. | b)hvis anvendelsen af artikel 5 eller 6 medfører en TAC, der ligger mere end 10% under TAC'en for det foregående år, vedtager Rådet en TAC, som højst ligger 10% under TAC'en for det pågældende år. |

Ændring 27

ARTIKEL 7 A (ny)

| Artikel 7 a Begrænsning af fiskeriindsatsen Medlemsstaterne skal kunne anvende ordningen for begrænsning af fiskeriindsatsen fleksibelt ved gennemførelse af nationale planer, som er tilpasset den pågældende medlemsstats særlige situation. Planerne indsendes af medlemsstaten og godkendes af Kommissionen. |

Ændring 18

KAPITEL III

| Dette kapitel |

Ændring 19

ARTIKEL 16

Artikel 16 udgår Meddelelser om fiskeriindsats Uanset artikel 19 a i forordning (EØF) nr. 2847/93 gælder artikel 19 b, 19 c, 19 d, 19 e og 19 j i sidstnævnte forordning for fartøjer, der er optaget i den i artikel 9 omhandlede database, og som driver fiskeri i de geografiske områder, der er nævnt i artikel 1. | udgår. |

Ændring 20

ARTIKEL 17

Uanset artikel 5, stk. 2, i Kommissionens forordning (EØF) nr. 2807/83 af 22. september 1983 om nærmere bestemmelser for registrering af oplysninger om medlemsstaternes fangster er den tilladte tolerancemargen ved vurdering af ombordværende mængder i kg 5% af mængden anført i logbogen. | Uanset artikel 5, stk. 2, i Kommissionens forordning (EØF) nr. 2807/83 af 22. september 1983 om nærmere bestemmelser for registrering af oplysninger om medlemsstaternes fangster af kulmule er den tilladte tolerancemargen ved vurdering af ombordværende mængder i kg 8% af mængden anført i logbogen. Såfremt der ikke er fastsat en områdekoefficient i EF-lovgivningen, gælder den områdekoefficient, der er fastlagt af den medlemsstat, hvis flag fartøjet fører. |

Ændring 21

ARTIKEL 18

Medlemsstaternes ansvarlige myndigheder skal sørge for, at enhver mængde sydlig kulmule og/eller jomfruhummer på over 50 kg, der er fanget i et af de områder, som er nævnt i artikel 1, vejes på vægte i en auktionshal inden salg. | Medlemsstaternes kompetente myndigheder skal sørge for, at enhver mængde sydlig kulmule på over 300 kg og/eller jomfruhummer på over 150 kg, der er fanget i et af de geografiske områder, som er nævnt i artikel 1, vejes på vægte i en auktionshal inden salg. |

Ændring 22

ARTIKEL 20, STK. 1

1. En medlemsstats myndigheder kan kræve, at enhver mængde sydlig kulmule på over 50 kg eller enhver mængde jomfruhummer på over 50 kg, der er fanget i de geografiske områder, som er nævnt i artikel 1, og hvis første landing finder sted i den pågældende medlemsstat, vejes, inden den transporteres til et andet sted fra den første landingshavn. | 1. En medlemsstats myndigheder kan kræve, at enhver mængde sydlig kulmule på over 300 kg eller enhver mængde jomfruhummer på over 150 kg, der er fanget i de geografiske områder, som er nævnt i artikel 1, og hvis første landing finder sted i den pågældende medlemsstat, vejes, inden den transporteres til et andet sted fra den første landingshavn. |

Ændring 23

ARTIKEL 20, STK. 2

2. Uanset artikel 13 i forordning (EØF) nr. 2847/93 skal mængder af sydlig kulmule eller jomfruhummer på over 50 kg, der transporteres til et andet sted end landings- eller importstedet, ledsages af en kopi af en af de opgørelser over mængderne af de transporterede arter, der er omhandlet i artikel 8, stk. 1, i forordning (EF) nr. 2847/93. Undtagelsen i henhold til artikel 13, stk. 4, litra b), i forordning (EF) nr. 2847/93 finder ikke anvendelse. | 2. Uanset artikel 13 i forordning (EØF) nr. 2847/93 skal mængder af sydlig kulmule på over 300 kg eller jomfruhummer på over 150 kg, der transporteres til et andet sted end landingseller importstedet, ledsages af en kopi af en af de opgørelser over mængderne af de transporterede arter, der er omhandlet i artikel 8, stk. 1, i forordning (EØF) nr. 2847/93. Undtagelsen i henhold til artikel 13, stk. 4, litra b), i forordning (EØF) nr. 2847/93 finder ikke anvendelse. |

Ændring 24

ARTIKEL 22Artikel 29 b (forordning (EF) nr. 850/98)

KAPITEL V Ændringer af forordning (EF) nr. 850/98 Artikel 22 Restriktioner i fiskeriet efter jomfruhummer I forordning (EF) nr. 850/98 foretages følgende ændringer: Efter artikel 29 a indsættes som artikel 29 b: Artikel 29 b Restriktioner i fiskeriet efter jomfruhummer Fiskeri med bundtrawl og tejner er forbudt i de geografiske områder, der afgrænses af en linje gennem følgende skæringspunkter: Kasse 1 43°35' N, 004°45' V43°45' N, 004°45' V43°37' N, 005°20' V43°55' N, 005°20' VKasse 2 43°37' N, 006°15' V43°50' N, 006°15' V44°00' N, 006°45' V43°34' N, 006°45' VKasse 3 42°00' N, 009°00' V42°27' N, 009°00' V42°27' N, 009°30' V42°00' N, 009°30' VKasse 4 37°45' N, 009°00' V38°10' N, 009°00' V38°10' N, 009°15' V37°45' N, 009°20' VKasse 5 36°05' N, 007°00' V36°35' N, 007°00' V36°45' N, 007°18' V36°50' N, 007°50' V36°25' N, 007°50' V. | udgår |

Ændring 25

ARTIKEL 22 A (ny)

| Artikel 22 a Rapport om genoprettelsesplanen Kommissionen forelægger Europa-Parlamentet og Rådet en rapport, der indeholder dens konklusioner om gennemførelsen af genoprettelsesplanen for bestandene af sydlig kulmule og jomfruhummer sammen med socioøkonomiske data med forbindelse til planen. Rapporten forelægges to år efter denne forordnings ikrafttræden. |

Ændring 26

BILAG

| Bilaget udgår |

[1] Endnu ikke offentliggjort i EUT.

--------------------------------------------------